

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće**

KLASA: 410-01/23-01/004

URBROJ: 2186-10-01/1-25-12

Vidovec, 25. veljače 2025.

Na temelju članka 20., članka 41. stavak 4. i članka 42. stavak 1. Zakona o lokalnim porezima („Narodne novine“, broj 115/16, 101/17 , 114/22, 114/23 i 152/24) i članka 31. Statuta Općine Vidovec („Službeni vjesnik Varaždinske županije“, broj 20/21) Općinsko vijeće Općine Vidovec, na 35. sjednici održanoj dana 25. veljače 2025. godine, donosi

**ODLUKU**

**o izmjenama Odluke o porezima Općine Vidovec**

**Članak 1.**

U članku 1. Odluke o porezima Općine Vidovec („Službeni vjesnik Varaždinske županije“ broj 95/23) riječi „kuće za odmor“ zamjenjuju se riječju „nekretnine“.

**Članak 2.**

U članku 2. stavak 1. točka 1. riječi „kuće za odmor“ zamjenjuju se riječju „nekretnine“.

**Članak 3.**

Naslov iznad članka 3. mijenja se i glasi: „III. POREZ NA NEKRETNINE“.

**Članak 4.**

Članak 3. mijenja se i glasi: „Porez na nekretnine plaća se godišnje u visini od 3,00 eura/m2 korisne površine nekretnine na cijelom području Općine Vidovec“.

**Članak 5.**

U članku 4. riječi: „kuće za odmor“ zamjenjuje se riječju: „nekretnine“.

**Članak 6.**

Postupci utvrđivanja i naplate poreza započeti po odredbama Odluke o porezima Općine

Vidovec („Službeni vjesnik Varaždinske županije“ broj 95/23), koji nisu dovršeni do stupanja na snagu ove Odluke, dovršiti će se prema odredbama Odluke o porezima Općine Vidovec („Službeni vjesnik Varaždinske županije“ broj 95/23).

**Članak 7.**

Ova Odluka dostavit će se Ministarstvu financija, Poreznoj upravi u roku od osam dana od dana njezina donošenja radi objave na mrežnim stranicama Porezne uprave i radi preuzimanja ovlasti za utvrđivanje i naplatu poreza.

 **Članak 8.**

Ova Odluka objaviti će se u „Službenom vjesniku Varaždinske županije“, a stupa na snagu 1. ožujka 2025. godine.

 PREDSJEDNIK OPĆINSKOG VIJEĆA

 Krunoslav Bistrović